КъБР-м щыхохъуэ
Мы гъэм и япэ мазихым республикэм ику ит улахуэр сом 17293-рэ щыхъуащ. Ар нэгъабэ и апхуэдэ лъэхьэнэм елъытауэ процент 15,4-кIэ нэхъыбэщ. Зэрыщахуэ уасэхэм зэрыхэхъуэм тещIыхьауэ, нобэ ахъшэу къаIэрыхьэм иджы проценти 5,9-кIэ нэхъыбэ къыщIокI.
Къэбэрдей-Балъкъэрстатыр и тегъэщIапIэу, республикэм Экономикэ зыужьыныгъэмкIэ и министерствэм социальнэ IуэхухэмкIэ и къудамэм къызэрыщыджаIамкIэ, мэкъуауэгъуэ мазэм ику ит улахуэр сом 18753-м нэсащ икIи абы процент 16,7-кIэ хэхъуащ.
УФ-м и Президентым и Указхэм япкъ иткIэ, бюджет IэнатIэхэм ику ит улахуэр къызэрыщаIэтам а Iуэхур щIигъэпсынщIащ. Къапщтэмэ, егъэджэныгъэмрэ узыншагъэр хъумэнымрэ я IэнатIэхэм ику ит улахуэм процент 27-кIэ, процент 42-кIэ щыхагъэхъуащ икIи ахэр, зэ- рызэкIэлъыкIуэм хуэдэу, сом 17598-м, сом 17190-м нэсащ.
Ухуэныгъэм и IэнатIэхэми нэгъабэ и мэкъуауэгъуэ лъандэрэ мазэ хьэкъым хуэдэ зырэ пщIанихкIэ щыхэхъуащ. Мы зэманым ар сом 14186-рэ мэхъу.
БАЛЪКЪЭР Мылэ.
